OpenLLM-France/wikimedia huggingface dataset:
# Louvatange

Louvatange és un municipi francès situat al departament del Jura i a la regió de Borgonya - Franc Comtat. L'any 2007 tenia 108 habitants.

## Demografia
### Població

El 2007 la població de fet de Louvatange era de 108 persones. Hi havia 43 famílies de les quals 12 eren unipersonals (8 homes vivint sols i 4 dones vivint soles), 12 parelles sense fills i 19 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 44 habitatges, 41 eren l'habitatge principal de la família i 3 eren segones residències. 38 eren cases i 6 eren apartaments. Dels 41 habitatges principals, 36 estaven ocupats pels seus propietaris i 6 estaven llogats i ocupats pels llogaters; 1 tenia dues cambres, 6 en tenien tres, 9 en tenien quatre i 26 en tenien cinc o més. 37 habitatges disposaven pel capbaix d'una plaça de pàrquing. A 17 habitatges hi havia un automòbil i a 23 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Louvatange el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 0 | 80 a 84 | 0 |
| 4 | 75 a 79 | 4 |
| 4 | 70 a 74 | 4 |
| 4 | 65 a 69 | 0 |
| 0 | 60 a 64 | 0 |
| 0 | 55 a 59 | 0 |
| 4 | 50 a 54 | 0 |
| 0 | 45 a 49 | 4 |
| 0 | 40 a 44 | 0 |
| 4 | 35 a 39 | 4 |
| 4 | 30 a 34 | 4 |
| 0 | 25 a 29 | 0 |
| 4 | 20 a 24 | 0 |
| 0 | 15 a 19 | 4 |
| 0 | 10 a 14 | 4 |
| 4 | 5 a 9 | 0 |
| 4 | 0 a 4 | 0 |

## Economia

El 2007 la població en edat de treballar era de 65 persones, 46 eren actives i 19 eren inactives. De les 46 persones actives 43 estaven ocupades (24 homes i 19 dones) i 3 estaven aturades (2 homes i 1 dona). De les 19 persones inactives 5 estaven jubilades, 9 estaven estudiant i 5 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de construcció.
L'any 2000 a Louvatange hi havia 7 explotacions agrícoles que ocupaven un total de 160 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Louvatange a l'INSEE.
* Évolution et structure de la population Fitxa amb el detall de dades de Louvatange a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Perrig Quéméneur

Perrig Quéméneur (Landerneau, Finisterre, 26 d'abril de 1984) és un ciclista francès, professional des del 2008, quan va debutar amb l'equip Bouygues Telecom, estructura en la qual es manté, tot i que actualment amb el nom de Direct Énergie.
En la seva primera participació en el Tour de França, el 2011, guanyà el premi de la combativitat en la primera etapa. No té cap victòria destacable en el seu palmarès, donat que les seva principal funció a l'equip és de gregari.

## Palmarès

* 2007
** 1r al Gran Premi de la vila de Buxerolles

### Resultats al Tour de França

* 2011. 151è de la classificació general
* 2014. 83è de la classificació general
* 2015. 74è de la classificació general
* 2017. 106è de la classificació general

### Resultats al Giro d'Itàlia

* 2014. 80è de la classificació general

### Resultats a la Volta a Espanya

* 2010. 100è de la classificació general
* 2016. 74è de la classificació general

## Enllaços externs

* Fitxa a sitiodciclismo.net
# Roker Park

L'estadi Roker Park fou un estadi de futbol de la ciutat de Sunderland, a Anglaterra.
Fou inaugurat el 1898 i clausurat el 1997. Fou la seu del club Sunderland A.F.C. durant tots aquests anys. Aquest darrer any el club es traslladà a l'Stadium of Light. La capacitat final de l'estadi fou de 22.500 espectadors, però la seva màxima assistència fou de 75.118. Fou seu de la Copa del Món de Futbol de 1966.

## Referències

* ↑ BBC Wear pictures - 1966 World Cup at Roker Park
* ↑ Mason, Rob «Sunderland's Roker Park remembered - the roar, the stars, the big games 120 years after first match». , 13-09-2018.
* ↑ «Roker Park». The Stadium Guide. [Consulta: 28 març 2008].
* ↑ «World Cup 1966». rsssf.com. [Consulta: 1r febrer 2022].
# Ley Seca

«Ley Seca» és un senzill de Jhay Cortez, que compta amb la participació d'Anuel AA com a artista convidat. La cançó va ser publicada el dia 3 de setembre de 2021 acompanyada del videoclip oficial. Forma part del segon àlbum de Jhay Cortez, Timelezz.
Va ser la tercera col·laboració d'aquests dos cantants porto-riquenys, després de Medusa (2020) i Fiel Remix (2021). «Ley Seca» va assolir la segona posició de la llista oficial espanyola i ha estat certificada amb dos discos de platí. Això en fa el senzill de Jhay Cortez com a artista principal en assolir una posició més alta a la llista fins aleshores. També en altres països és exitós.

## Referències

* ↑ «Jhay Cortez tancarà un 2021 daurat actuant al Palau de Vistalegre de Madrid i al Palau Olímpic de Badalona al desembre». Primavera Sound, 28-09-2021. [Consulta: 27 novembre 2021].
* ↑ «Jhay Cortez en 'Ley seca' con Anuel AA» (en castellà). Qué, 07-09-2021. [Consulta: 13 desembre 2021].
* ↑ «TOP 100 CANCIONES + STREAMING» (en castellà). PROMUSICAE, 02-12-2021. [Consulta: 13 desembre 2021].
* ↑ Cortez, Jhay; AA, Anuel. «Ley Seca» (en anglès). El portal de la Música. [Consulta: 25 novembre 2021].
* ↑ «Ranking Apple en Chile : Top 10 de las canciones con más reproducciones de hoy sábado, 27 de noviembre» (en castellà). Newsroom Infobae, 27-11-2021. [Consulta: 27 novembre 2021].
# Pseudotropheus elongatus

Pseudotropheus elongatus és una espècie de peix de la família dels cíclids i de l'ordre dels perciformes que es troba a l'Àfrica oriental: és una espècie de peix endèmica del llac Malawi.
Els mascles poden assolir els 9,5 cm de longitud total.

## Referències

* 1 2 «Pseudotropheus elongatus» (en anglès). FishBase. Froese, Rainer; Pauly, Daniel (editors).
* ↑ IUCN (anglès)
# Camille Avrillon

Camille Avrillon va ser un ciclista francès. Va destacar com amateur en el ciclisme en pista, on va aconseguir una medalla de bronze al Campionat del món de velocitat de 1907, per darrere dels seus compatriotes Jean Devoissoux i André Auffray.

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Pigarg americà

El pigarg americà (Haliaeetus leucocephalus), també conegut com a àguila marina de cap blanc, és un ocell rapinyaire de la família dels accipítrids (Accipitridae). És una au rapaç originària de Nord-amèrica i el seu estat de conservació es considera de risc mínim.
El pigarg americà és especialment cèlebre per ser l'ocell nacional i el símbol nacional dels Estats Units d'Amèrica. Aquesta àguila té dues subespècies conegudes i forma un parell d'espècies amb l'àguila marina. El seu àmbit de distribució inclou gran part del Canadà i Alaska, la totalitat dels Estats Units continentals i el nord de Mèxic. Viu a prop de grans masses d'aigües obertes amb abundant aliment disponible i arbres de creixement lent per a fer-hi el niu. Principalment s'alimenten de peixos.

## Referències

* ↑ «Pigarg americà». Cercaterm. TERMCAT, Centre de Terminologia. Rev. 11 desembre 2022 (català)
* ↑ «Pigarg americà». Cercaterm. TERMCAT, Centre de Terminologia.
* ↑ «Hoatzin, New World vultures, Secretarybird, raptors» (en anglès). IOC World Bird List Version 12.2. International Ornithologists' Union, 01-07-2022.
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 281. ISBN 978-84-16728-37-4.
* ↑ BirdLife International. «Bald Eagle. Haliaeetus leucocephalus» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 7 novembre 2022].
# Glacera de l'Aup

La glacera de l'Aup és una de les últimes glaceres de la vall del Valgaudemar als Alps francesos. La glacera de l'Aup ha perdut a prop del 40 % de la seva superfície en menys de 20 anys, seguint així la tendència observada des de fa 20 anys als Alps a causa de l'escalfament global.

## Situació geogràfica

La glacera de l'Aup és envoltada d'un circ de cims i de colls que formen una ferradura per la seva posició els uns respecte als altres:
* Coll de Londonnière o Sellon
* Carena Eyssarassou
* Pic de Mal Cros (3.116 m)
* Coll Navette
* Brèche de l'Homme étroit (3.056 m)
* Caps de Mal Cros (3.084 m)
* Coll Mal Cros (3.027 metres)
* Pointe des Moutières (3.052 m)
* Coll de Méande (2.772 m)

## El torrent de Navette

El torrent de Navette és el rierol format per la fusió de la glacera Aup. S'uneix al torrent Jas du Seigneur a 1 456 m. A continuació, aquest torrent s'uneix amb el torrent Buffe al nivell de l'antic poble de Navette.

## La cabana de l'Aup

La cabana de l'Aup és una cabana de pastor que se situa al final del sender de Navette. Després de la cabana, cal escalar parets rocoses per arribar a la glacera de l'Aup.
Al nivell de la cabana, es pot percebre el torrent de Navette i el començament de la glacera de l'Aup.

## Referències

* ↑ «Glacier de l'Aup» (en anglès). [Consulta: 17 octubre 2020].
* ↑ Blanc, Guillaume. «Brèche de l'Homme Étroit - Recul glaciaire» (en francès), 31-07-2008. [Consulta: 17 octubre 2020].
* ↑ «Glacier de l'Aup» (en francès). [Consulta: 17 octubre 2020].
* ↑ «LE GLACIER DE L'AUP-Marche jusqu'au fond du Vallon de Navette.» (en francès). Arxivat de l'original el 2020-10-18. [Consulta: 17 octubre 2020].
* ↑ «Cabane de l'Aup (1650m) en Valgaudemar - Randonnée Ecrins» (en francès). [Consulta: 17 octubre 2020].
# Rokado (equip ciclista)

L'equip Rokado va ser un equip ciclista alemany, de ciclisme en ruta que va competir entre 1972 a 1975.

## Principals resultats

* Volta a Suïssa: Louis Pfenninger (1972)
* Gran Premi de Frankfurt: Gilbert Bellone (1972), Georges Pintens (1973)
* Volta a Andalusia: Georges Pintens (1973)
* París-Tours: Rik Van Linden (1973)
* Fletxa Valona: André Dierickx (1975)

### A les grans voltes

* Giro d'Itàlia
** 2 participacions (1973, 1974)
** 4 victòries d'etapa:
*** 4 el 1973: Gustaaf Van Roosbroeck, Gerben Karstens, Rik Van Linden (2)
** 0 classificació finals:
** 0 classificacions secundàries:
* Tour de França
** 2 participacions (1972, 1973)
** 0 victòries d'etapa:
** 1 classificacions secundàries:
*** Classificació per punts: Herman Van Springel (1973)
* Volta a Espanya
** 1 participacions (1973)
** 8 victòries d'etapa:
*** 8 el 1973: Pieter Nassen (2), Gerben Karstens (4), Rik Van Linden (2)
** 0 classificacions secundàries:

## Enllaços externs

* Plantilles a firstcycling.com Arxivat 2015-02-01 a Wayback Machine.
* Plantilles a memoire-du-cyclisme.eu
# Pseudotropheus minutus

Pseudotropheus minutus és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 6,6 cm de longitud total.

## Distribució geogràfica

Es troba a l'Àfrica oriental: és una espècie de peix endèmica del llac Malawi.

## Referències

* 1 2 FishBase (anglès)
* ↑ Maréchal, C., 1991. Pseudotropheus. p. 401-415. A: J. Daget, J.-P. Gosse, G.G. Teugels i D.F.E. Thys van den Audenaerde (editors) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París. Vol. 4.

## Bibliografia

* Axelrod, H. R., 1993. The most complete colored lexicon of cichlids. T.F.H. Publications, Neptune City (Estats Units).
* Fryer, G. 1956. New species of cichlid fishes from Lake Nyasa. Revue de Zoologie et de Botanique Africaines v. 53 (núms. 1-2): 81-91.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Cal Viladrich (Almatret)

Cal Viladrich és una obra d'Almatret (Segrià) inclosa a l'Inventari del Patrimoni Arquitectònic de Catalunya.

## Descripció

Habitatge entre mitgeres de planta baixa i dos pisos, de tipologia tradicional. Façana simètrica amb llindes i cèrcols de pedra. Ràfecs ben acabats.

## Història

Casa que fou del pintor Viladrich.

## Referències

* 1 2 «Cal Viladrich». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 12 juliol 2021].
# Guerra de muntanya

La guerra de muntanya es refereix a la guerra a les muntanyes o en els relleus accidentats. Aquest tipus de guerra és també anomenada guerra alpina, per les muntanyes dels Alps. La guerra de muntanya és un dels tipus més perillosos de combatre, ja que implica sobreviure no només al combat contra l'enemic sinó també al temps violent i al relleu perillós.
Les cadenes muntanyoses són d'importància estratègica, ja que sovint actuen com una vora natural i també poden ser l'origen d'una font d'aigua -per exemple, Alts de Golan: conflicte per l'aigua-. Atacar una posició enemiga preparada en terreny muntanyós requereix una major proporció de soldats atacants a soldats defensors que una guerra duta a terme en una superfície plana. Les muntanyes en qualsevol època de l'any són perilloses: llamps, fortes ràfegues de vent, caigudes de roques, allaus, neu, gel, fred extrem, glaceres amb les seves esquerdes i el terreny irregular i el lent ritme de les tropes i el moviment de materials són amenaces addicionals als combatents. El moviment, els reforços i l'evacuació mèdica cap amunt i cap avall en pendents pronunciades i àrees on ni tan sols els animals de càrrega poden arribar involucren un enorme esforç d'energia.

## Referències

* ↑ «Còpia arxivada». Arxivat de l'original el 2017-09-07. [Consulta: 23 desembre 2020].
* ↑ «Research report». www.rand.org. [Consulta: 26 gener 2020].

## Bibliografia

* Friedrich Engels, (27 de gener del 1857) "Montaña Warfare antiguamente y Nueva York" Presente Diaria Tribune MECW Volum 15, p 164
# Lluciana Sari

Lluciana Sari és la primera veu algueresa que arriba discogràficament al Principat de Catalunya durant els inicis de la Cançó, concretament l'any 1962, amb bones interpretacions de temes d'un dels principals autors de cançons del "país català" de Sardenya, Antoni Cao ("El país meu").
Durant els setanta i els vuitanta del segle xx, participa en diversos enregistraments col·lectius amb cantants com Antonel·lo Colledanchise i Àngel Maresca.

## Referències

* Pujadó i García, Miquel: Diccionari de la Cançó: D'Els Setze Jutges al Rock Català. Enciclopèdia Catalana, Barcelona, abril del 2000. ISBN 84-412-0467-5, plana 258.
# Riu Lee

El Lee (en irlandés :An Laoi) és un riu de la República d'Irlanda, que transcorre pel Comtat de Cork i la seva capital Cork, cap a la badia de Cork, a la costa meridional d'Irlanda. Existeix una central hidroelèctrica en el riu, abans d'arribar a Cork i a la mateixa àrea es troben els pantans de Carrigadrohid i Inniscarra.

## Vegeu també

* Rius d'Irlanda

## Enllaços externs

* Salmon Ireland, information on the Salmon rivers of Ireland Arxivat 2009-12-28 a Wayback Machine.
# Lewis Burton

Lewis Steven E. Burton (Londres, 23 de març de 1992) és un model britànic i extennista professional.
Lewis Steven E. Burton va néixer a la zona de Bexley de Londres el 23 de març de 1992.
Burton va començar a jugar a tennis als set anys. Va assolir un rànquing de 172 (individual i dobles combinats) al circuit Juniors al juliol del 2010. Juntament amb George Morgan, va arribar a la final de dobles joves a Wimbledon el 2010. Tanmateix, van perdre 6-7 4-6 davant el combinat britànic de Liam Broady i Tom Farquharson. L'any següent, Morgan va guanyar el títol de dobles joves amb Mate Pavić, quan Burton ja no podia competir. El 2012, Burton i Morgan, que ja eren massa grans per al torneig de joves, van rebre l'oportunitat de classificar-se com a dobles masculins a Wimbledon.
Burton va començar una nova relació amb la presentadora de televisió Caroline Flack a l'agost de 2019. El 12 de desembre de 2019, la policia va ser enviada al pis de Flack a Londres després que presumptament va agredir Burton en colpejar-lo al cap amb un llum. Burton va trucar a la policia des del pis de Flack, i presumptament "demanava ajuda" per part de l'operadora i va assegurar que "va intentar matar-me, tio". L'advocat de Flack va insistir durant el judici que no consideraven víctima a Burton, sinó testimoni. Flack va morir per suïcidi al seu pis el 15 de febrer de 2020.

## Referències

* ↑ Caroline Flack assault case to be reviewed by CPS | Metro News
* ↑ «Lewis Burton | Overview | ATP Tour | Tennis». ATP Tour. [Consulta: 16 febrer 2020].
* ↑ Gordon, Naomi «Caroline Flack confirms new romance with kissing pic». Cosmopolitan, 19-08-2019 [Consulta: 20 febrer 2020].
* ↑ Swerling, Gabriella «Love Island presenter Caroline Flack hit boyfriend over the head with lamp, court hears». The Telegraph, 23-12-2019 [Consulta: 21 maig 2020].
* ↑ «Caroline Flack denies assaulting boyfriend» (en anglès). BBC News, 23-12-2019 [Consulta: 23 desembre 2019].
* ↑ «Caroline Flack: TV presenter dies at 40» (en anglès). BBC News, 15-02-2020 [Consulta: 15 febrer 2020].
# Proceratophrys cururu

Proceratophrys cururu és una espècie de granota que viu al Brasil.
Està amenaçada d'extinció per la pèrdua del seu hàbitat natural.

## Referències

* Eterovick, P.C. & Silvano, D. 2004. Proceratophrys cururu. Llista Vermella d'Espècies Amenaçades de la UICN 2006. Consulta: 15 de gener de 2008.
# Can Noguera (la Garriga)

Can Noguera és un antic mas avui dia al nord-oest del nucli de la Garriga (al Vallès Oriental) inclòs en l'Inventari del Patrimoni Arquitectònic de Catalunya. És un conjunt d'edificacions de diferents èpoques sense cap criteri unitari. Al costat del cos principal hi ha una torre de defensa amb coberta piramidal, molt semblant a la de les torres de Blancafort del Molí i de La Doma. A l'edifici principal, de pedra, hi ha un portal, també de pedra, d'arc de mig punt adovellat. Al damunt mateix del portal hi ha una interessant finestra conopial.

## Referències

* ↑ «Can Noguera». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 juliol 2015].
# Lo Comellar (Herba-savina)

Lo Comellar és un paratge del terme municipal de Conca de Dalt, al Pallars Jussà. És dins de l'antic terme d'Hortoneda de la Conca, en terres del poble d'Herba-savina.
Està situat a llevant d'Herba-savina, a l'esquerra de la llau del Joquer, al nord del Serrat del Joquer i del Serrat del Pou i al sud-oest del de Resteria.

## Enllaços externs

* Institut Cartogràfic de Catalunya; cal fer dos passos d'aproximació
# Philipsburg

* No s'ha de confondre amb Phillipsburg.
«Philipsburg» té aquests significats:
* Philipsburg (Montana), població dels Estats Units a l'estat de Montana
* Philipsburg (Pennsilvània), població dels Estats Units a l'estat de Pennsilvània
* Philipsburg (Sint Maarten), capital i ciutat de l'estat de Sint Maarten (Antilles)
# Riu Leja

Riu Leja, també conegut com Olidovka (rus: Лежа, Олидовка), és un riu dels districtes de Gryazovetsky, Vologodsky i Mezhdurechensky de l'óblast de Vólogda a Rússia. És un afluent dret del riu Súkhona. Té 178 km de llarg, i l'àrea de la seva conca 3.550 km². Els principals afluents són el Senga (esquerra), el Velikaia (dreta) i el Komela (esquerra).
La conca del riu Leja constitueix la part més meridional de la conca de la Dvinà Septentrional i comprèn la part oriental del districte de Gryazoverski, parts dels districtes de Mezhdurechenski i Vologodski i zones menors al nord de la Província de Kostromài. Les zones a l'est, al sud i a l'oest de la conca del riu Leja desemboquen al Volga. La conca del Leja inclou el llac Nikolskoie, que desemboca en el Komela.
La font del Leja es troba al sud del districte de Gryazoverski, a la frontera amb la província de Kostroma. El riu flueix en direcció nord-oest, travessant el districte fins al seu límit nord. L'assentament de tipus urbà de Vokhtoga es troba a la riba dreta del Leja. El tram més baix de Leja forma la frontera entre els districtes de Vologodski i Mezhdurechenski. La desembocadura del Leja és a prop de la desembocadura del Vologda i del poble d'Ustye Vologodskoye.
El tram més baix del Leja, 23 km aigües avall del poble de Lobkovo, figura al Registre Estatal d'Aigües de Rússia com a navegable, però no hi ha navegació de passatgers.

## Referències

* ↑ «Лежа». [Consulta: 16 febrer 2024].
* ↑ «Река Лежа (Олидовка)» (en rus). State Water Register of Russia. [Consulta: 1r novembre 2011].
# Li Zhanshu

Li Zhanshu (en xinès 栗战书) (Pingshan 1950) polític xinès membre del Comitè Permanent del Politburó del Partit Comunista de la Xina (2017-) i President del Comitè Permanent de l'Assemblea Nacional Popular de la Xina (2018-).

## Biografia

Li Zhanshu va néixer el 30 d'agost de 1950 a Pingshan, província de Hebei al nord-est de la Xina, en una família de veterans i significats dirigents comunistes, però que amb motiu dels fets resultants de la Revolució Cultural van ser perseguits i empresonats. El seu oncle Li Zaiwan es va unir al Partit Comunista l'any 1927 però durant la Revolució va ser perseguit i mort; no va ser rehabilitat fins a l'any 1979 quan va ser nomenat màrtir revolucionari.
Li quan la Revolució vas tancar escoles i universitats va ser enviat a una comuna agrícola i no va poder començar estudiar fins al 1971. Va estudiar (1971-1972) a l'Escola de Comerç de Shijiazhuang la capital de Hebei i posteriorment a la Universitat Normal de Hebei (1980-1983), va fer un programa d'economia empresarial a l'Acadèmia Xinesa de Ciències Socials (1196-1998) i un MBA a l'Institut de Tecnologia de Harbin a la província de Heilongjiang (2005-06).
Es va incorporar al Partit Comunista Xinès l'any 1975.
Abans de dedicar-se a la política Li havia pensat en dedicar-se al periodisme i ha escrit poemes durant molts anys. Ha comentat que es un gran afeccionat a la boxa i s'ha declarat fanàtic de l'Òpera de Pequín.

## Càrrecs ocupats

Entre 1975 i 2012 ha ocupat diferents càrrecs polítics d'àmbit local i provincial, inicialment a Hebei (1972-1978),entre 1998 i 2010 Shaanxi i Heilongjiang, on va arribar a ser governador i a Guizhou (2010-2012). Se'l considera com un dels polítics de més confiança de Xi Jinping amb qui va coincidir a la província de Hebei, quan Xi ocupava càrrecs a Zhengding i Li a Wuji.
Des del 19è Congrés Nacional del Partit Comunista de la Xina (octubre de 2017) és un dels set membres del Comité Permanent del Politburó, càrrec que ja ocupava des del 18è Congrés.

## Referències

* ↑ «Li Zhanshu elegido presidente del Comité Permanente del APN» (en castellà), 17-03-2018. Arxivat de l'original el 2021-01-06. [Consulta: 17 març 2018].
* 1 2 3 4 Cheng, Li. «Li Zhanshu. Born 1950» (en anglès). [Consulta: novembre 2017].
* ↑ Zi, Yang. «Meet China´s Emerging Number 2» (en anglès), 05-05-2017. [Consulta: novembre 2017].
* 1 2 «Li Zhanshu» (en anglès). [Consulta: novembre 2017].
* ↑ «Li Zhanshu, miembro del Comité Permanente del Buró Político del comité Central del PCCh» (en castellà), 27-10-2017. Arxivat de l'original el 2021-04-01. [Consulta: novembre 2017].